**Република Србија**

**БОРСКИ УПРАВНИ ОКРУГ**

**Број: 914-401-3/2015-03**

**21. јануар 2015.године**

 **Б о р**

**УГОВОР**

**за наруџбеницу за реконструкцију етажних**

**електро енергетских разводних ормана**

**у згради Борског управног округа**

Закључен дана 21. јануара 2015.године:

1. Борског управног округа, са седиштем у Бору, улица Моше Пијаде 19, кога заступа Мирослав Кнежевић, начелник округа, ПИБ 104190208, матични број 17649957, КРТ код Управе за трезор 840-1620-21 (инвеститор)
2. Самостално занатско трговинске радње на велико и мало МК ШОП, са седишетем у Бору, улица Наде Димић бб, коју заступа Александар Митић, директор, ПИБ 106519777, матични број 61334017, жиро рачун 275-001022295021-75 (извођач)

Члан 1.

Предмет овог Уговора је реконструкција етажних електро енергетских разводних ормана у згради Борског управног округа, и то:

1. Испорука метеријала и израда реконструкције дела главног разводног ормана (ГРО), лоцираног у приземљу објекта. Реконструкција се односи на део ормана са изводима за Борски управни округ;
2. Испорука материјала и израда реконструкције комплетног ормана (РО-1), лоцираног на другом спрату објекта
3. Испорука материјала и израда реконструкције комплетног разводног ормана (РО-2), лоцираног на трећем спрату објекта
4. Испитивање и обележавање струјних кругова у свим просторијама
5. Израда једнополних шема са приказом новоизведених веза према свим потрошачима.

 Члан 2.

Извођач се обавезује да у циљу реализације радова из члана 1 овог Уговора изведе радове у складу са датом понудом број 1 од 20. јанура 2015. године, важећим прописима, техничким нормативима и обавезним стандардима који важе за извођење ове врсте радова.

 Члан 3.

Извођач се обавезује да радове из члана 1 овог Уговора заврши у року од 6 дана (три викенда ) од дана закључења Уговора.

 Члан 4.

Инвеститор се обавезује да пружаоцу услуге за радове ближе описане у члану 1. овог Уговора уплати износ од 222.200,00 (двестадвадесетдвехиљадеидвестадинара).

Плаћање ће се извршити на жиро рачун број 275-0010222095021-75.

 Члан 5.

Овај Уговор се може изменити само анексом, потписаним од стане овлашћенх лица уговорних страна.

 Члан 6.

Свака преписка између наручиоца и извођача мора да садржи назив уговора и идентификациони број и мора бити послата поштом, факсом е-мејлом или предата лично на адресе.

 Члан 7.

На сва питања која нису регулисана овим Уговором примењују се одредбе Закона о облигационим односима и других одговарајућих прописа.

 Члан 8.

Овај Уговор ступа на снагу даном потписивања, од стране овлашћених лица уговорних страна.

 Члан 9.

Било какав спор који настане или се односи на овај Уговор а који се не може решити споразумно, биће предат под искључиву надлежност Основног суда у Бору.

 Члан 10.

Овај Уговор је сачињен у 4 (четири) истоветна примерка, по 2 (два) за обе уговорне стране.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

 **КОРИСНИК ИЗВОЂАЧ**

 **БОРСКИ УПРАВНИ ОКРУГ СЗТР МК ШОП**

 **Мирослав Кнежевић Александар Митић**